b'\n_START_ARTICLE_\nRasmussen (sanger)\n_START_SECTION_\nKarriere\n_START_PARAGRAPH_\nRasmussen er frontmann i coverbandet Hair Metal Her\xc3\xb6es, som fremf\xc3\xb8rer 1980-tallssanger av artister som Elton John, ABBA og Rugsted & Kreutzfeldt. Han har ogs\xc3\xa5 jobbet som sceneskuespiller og har spilt i musikaler som West Side Story, Rent og Les Mis\xc3\xa9rables i Aarhus og Holstebro. _NEWLINE_I februar 2018 vant han Dansk Melodi Grand Prix med sangen \xc2\xabHigher Ground\xc2\xbb. Sangen ble sluppet 5. februar, mens finalen ble arrangert 10. februar 2018. Rasmussen representerte Danmark med l\xc3\xa5ten i Eurovision Song Contest 2018 i Lisboa i Portugal i mai. Der kvalifiserte han seg til finalen og endte til slutt p\xc3\xa5 en niendeplass, landets beste plassering siden seieren i 2013.\n_START_SECTION_\nPrivatliv\n_START_PARAGRAPH_\nRasmussen ble f\xc3\xb8dt i Viborg, men bor n\xc3\xa5 i Lang\xc3\xa5 med sin kone og to barn. Han studerte dramaturgi og musikk ved Aarhus Universitet og jobber som l\xc3\xa6rer ved Kulturskolen Viborg og Aarhus Teater L\xc3\xa6ring, en avdeling av Aarhus Teater.'